Orden Republike
Orden Republike (makedonski: Orden na Republikata; slovenski: Red republike) je bio odlikovanje Socijalističke Federativne Republike Jugoslavije u tri reda. Orden Republike prvog, drugog i trećeg reda ustanovio je predsјednik Federativne Narodne Republike Jugoslavije Josip Broz Tito 2. jula 1960. godine kao odlikovanje za građanske zasluge. Odlikovanje se dodјeljivao pojedincima, ustanovama, društeno-političkim organizacijama za "...lične zasluge na polju javne dјelatnosti kojom se doprinosi opštem napretku zemlje." Zakonom o izmјenama i dopunama Zakona o odlikovanjima FNRJ od 1. marta 1961. izvršena je izmјena naziva ordena, pa je od tada orden imao slijedeće redove: Orden Republike sa zlatnim vijencem (ranije Orden Republike I reda) - 10. u važnosnom redu jugoslavenskih odlikovanja. Orden Republike sa srebrnim vijencem (ranije Orden Republike II reda) - 18. u važnosnom redu jugoslovenskih odlikovanja. Orden Republike sa bronzanim vijencem (ranije Orden Republike III reda) - 27. u važnosnom redu jugoslovenskih odlikovanja. Orden Republike nosio se na desnoj strani prsa. Od maja 1961. do 31. decembra 1985. godine, dodjeljeno je 1.150 Ordena Republike sa zlatnim vijencem (I reda), 6.310 Ordena Republike sa srebrnim vijencem (II reda) i 11.088 Ordena Republike sa bronzanim vijencem (III reda).